**Sota Islamilaista valtiota vastaan** on kattotermi useiden valtioiden ja kansainvälisten liittoumien sotatoimille Islamilaista valtiota (**ISIS** tai **ISIL**, engl. *Islamic State*) vastaan. Kansainvälisen sodan katsotaan alkaneen vuonna 2014, kun useat maat ottivat osaa Isisinvastaisiin taisteluihin Syyrian sisällissodassa ja Irakin tuonaikaisessa sodassa, vastauksena Isisin suurhyökkäykseen. Isiksen kyvyt ja vahvuus olivat heikentyneet merkittävästi noin vuoteen 2020 mennessä, mutta taistelut jatkuvat silti pienimuotoisempina.

Liittoumat
----------

### Yhdysvaltojen johtamat liittoumat

*Pääartikkeli: Operaatio Inherent Resolve*
Yhdysvallat käynnisti operaatio Inherent Resolven heinäkuussa 2014 ja sitä tukevan kansainvälisen liittouman Combined Joint Task Force – Operation Inherent Resolven (CJTF–OIR) 17. lokakuuta 2014 vastatakseen Isisin uhkaan Irakissa ja Syyriassa. Varsinaisten taistelevien maiden lisäksi koalitiota tukee eritavoin kymmenet maat.

Jo sitä ennen Yhdysvallat oli liittolaistensa kanssa tehnyt ilmaiskuja ja osallistunut taisteluihin Isisiä vastaan osana sotiaan Lähi-idässä.

### Ranskan johtama liittouma

*Pääartikkeli: Operaatio Chammal*
15. syyskuuta 2014 Ranskan isännöimässä Irakin turvallisuutta koskevassa konferenssissa päätettiin aloittaa Opération Chammal, johon liittyneistä valtioista useat ovat mukana myös Yhdysvaltojen operaatioissa.

Pariisin marraskuun 2015 terrori-iskujen jälkeen Ranskan ilmavoimat lisäsi huomattavasti ilmaiskuja Isisin kohteita vastaan ja laivaston lentotukialus *FS Charles de Gaulle* sekä sitä saattaneita sota-aluksia komennettiin tehtävälle.

### Venäjän johtama liittouma

*Pääartikkeli: Venäjä–Iran–Irak–Syyria -liittouma*
Venäjä, Iran, Irak ja Syyria perustivat yhteisen tilannekeskuksen Bagdadiin syyskuussa 2015. Näiden maiden liittouma on lähinnä tiedustelua ja tiedonjakoa varten. 30. syyskuuta 2015 Venäjä aloitti osallistumisensa Syyrian sisällissotaan Syyrian hallituksen puolella.

### Muslimimaiden liittouma

*Pääartikkeli: Islamilainen sotilasallianssi*
Saudi-Arabian varakruununprinssi ja puolustusministeri Muhammad bin Salman ilmoitti 14. joulukuuta 2015, että 34 maata liittyy taisteluun muslimien ääriliikkeitä vastaan.

Lähteet
-------

1. ↑  2020 Trends in Terrorism: From ISIS Fragmentation to Lone-Actor Attacks *United States Institute of Peace*. Viitattu 2.2.2024. (englanniksi)
2. ↑  Operation Inherent Resolve History (pdf) *www.inherentresolve.mil*.  22.7.2017.  Arkistoitu 17.12.2018. Viitattu 2.2.2024.
3. ↑  International Conference on Peace *www.diplomatie.gouv.fr*.  Arkistoitu 18.9.2014. Viitattu 2.2.2024. (englanniksi)
4. ↑  Phil Helsel: France Sending Aircraft Carrier Back Into Fight Against ISIS *www.nbcnews.com*.  13.7.2016. Viitattu 2.2.2024. (englanniksi)
5. ↑  Iraq liaises with Syria, Russia and Iran to bomb ISIL *Al Jazeera*. Viitattu 2.2.2024. (englanniksi)
6. ↑  Venäjän hävittäjät moukaroivat Isisin "pääkaupunkia" *Yle Uutiset*.  3.10.2015. Viitattu 2.2.2024.
7. ↑  Ed Payne, Salma Abdelaziz: Muslim nations form coalition to fight terror, call Islamic extremism 'disease' *CNN*.  15.12.2015. Viitattu 2.2.2024. (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:War against the Islamic State